Sandt.
Vi bliver ofte tiltrukket af mennesker, som vækker noget dybere følelsesmæssigt i os. Det vil sige, at hvis vi finder det svært at være sammen med vores kæreste, fordi vedkommende er for omklamrende, så kan det være et symbol på, at vi generelt har svært ved at sætte grænser i vores eget liv.
- Kærlighed er svær og krævende, irriterende og udfordrende. Men også fortryllende, udviklende og afgørende for vores livskvalitet. Vi bliver tiltrukket af den svære kærlighed som en del af vores overlevelsesinstinkt. Vi har brug for at føle os elsket, og vi har brug for at elske, siger Bernadette Grandjean og fortsætter:
- Det er dog ikke det samme som at være “vild med bad boys”. Eller at være tiltrukket af den svære kærlighed, som handler om svigt, magtspil og konflikter for at føle kontakt.